
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 189 

12 Σεπτεμβρίου 2013 


Α ΠΟΦΑΣΕΙ Σ 

Αριθμ. απόφ. Φ.0544/Μ.6624/ΑΣ 306 
Έγκριση του Πρωτοκόλλου Διαβουλεύσεων μεταξύ του 
Υπουργείου Μεταφορών της Ρωσικής Ομοσπονδίας 
και του Υπουργείου Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων της Ελλη¬ 
νικής Δημοκρατίας για τις διεθνείς οδικές μεταφο¬ 
ρές (Μόσχα, 8-9 Απριλίου 2013). 

ΟΙ ΥΠΟΥΡΓΟΙ 

ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΞΩΤΕΡΙΚΩΝ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1- Τις διατάξεις της Συμφωνίας μεταξύ των Κυβερνή¬ 
σεων της Ελληνικής Δημοκρατίας και τηςΈνωσης Σοβι¬ 
ετικών Σοσιαλιστικών Δημοκρατιών περί διεθνών οδικών 
μεταφορών και του συνημμένου σ’ αυτή Πρωτοκόλλου, 
που υπογράφηκε στη Μόσχα, στις 12 Φεβρουάριου 1985 
και κυρώθηκε με τον Ν. 1605/1986, που δημοσιεύθηκε στο 
υπ’ αριθμόν 88 Φύλλο της Εφημερίδος της Κυβερνήσεως 
τεύχος Α' της 7 ης Ιουλίου 1986. 

2- Το άρθρο δεύτερο σύμφωνα με το οποίο τα Πρω¬ 
τόκολλα ή Πρακτικά που καταρτίζονται σε εκτέλεση 
της Συμφωνίας κατά τις συνομιλίες των αρμοδίων εκ¬ 
προσώπων των συμβαλλομένων μερών του άρθρου 21 
αυτής, εγκρίνονται με κοινή Πράξη των αρμοδίων κατά 
περίπτωση Υπουργών. 

3- Τις διατάξεις του Πρωτοκόλλου μεταξύ της Κυβέρ¬ 
νησης της Ελληνικής Δημοκρατίας και της Κυβέρνη¬ 
σης της Ρωσικής Ομοσπονδίας σχετικά με το διμερές 
συμβατικό πλαίσιο των δύο χωρών, που υπογράφηκε 
στην Αθήνα, στις 13 Δεκεμβρίου 1995 και εγκρίθηκε με 
Ανακοίνωση (ΦΕΚ 4 Α716.01.1996). 

4- Τ ις διατάξεις του άρθρου 90 της Κωδικοποίησης 
της νομοθεσίας για την Κυβέρνηση και τα Κυβερνητικά 
όργανα (π.δ. 63 - ΦΕΚ 98/Α722.4.2005). 

5- Το γεγονός ότι εκ της εφαρμογής των διατάξεων 
του υπό έγκριση Πρωτοκόλλου ουδεμία δαπάνη προκα- 
λείται σε βάρος του κρατικού προϋπολογισμού πλέον 
αυτής που προκύπτει από τις βασικές διατάξεις της 
Συμφωνίας και που είχε εκτιμηθεί στην Έκθεση του 
Γενικού Λογιστηρίου του Κράτους. 


6- Το περιεχόμενο του υπό έγκριση Πρωτοκόλλου, 
αποφασίζουμε: 

Εγκρίνουμε ως έχει και στο σύνολό του το Πρωτόκολ¬ 
λο Διαβουλεύσεων μεταξύ του Υπουργείου Μεταφορών 
της Ρωσικής Ομοσπονδίας και του Υπουργείου Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων της Ελληνικής Δημοκρατίας για τις διεθνείς 
οδικές μεταφορές που υπογράφηκε στη Μόσχα, στις 
9 Απριλίου 2013, του οποίου το κείμενο σε πρωτότυπο 
στην ελληνική γλώσσα και ρωσική γλώσσα έχει ως εξής: 

ΠΡΩΤΟΚΟΛΛΟ 

Διαβουλεύσεων μεταξύ του Υπουργείου 
Μεταφορών της Ρωσικής Ομοσπονδίας 
και του Υπουργείου Ανάπτυξης, Ανταγωνιστικότητας, 

Υποδομών, Μεταφορών και Δικτύων της Ελληνικής 
Δημοκρατίας για τις διεθνείς οδικές μεταφορές 

Μόσχα, 8-9 Απριλίου 2013 

Την 8 η και 9 η Απριλίου 2013 πραγματοποιήθηκαν στη 
Μόσχα οι διαπραγματεύσεις μεταξύ του Υπουργείου 
Μεταφορών της Ρωσικής Ομοσπονδίας και του Υπουρ¬ 
γείου Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων της Ελληνικής Δημοκρατίας για 
θέματα των διεθνών οδικών μεταφορών. 

Η σύνθεση των αντιπροσωπειών επισυνάπτεται (Πα¬ 
ράρτημα 1). 

Οι αντιπροσωπείες συμφώνησαν την κάτωθι ημερήσια 
διάταξη: 

1. Ανταλλαγή πληροφοριών σχετικά με την εμπορική 
και οικονομική συνεργασία, καθώς και με την πραγμα¬ 
τοποίηση των διεθνών οδικών μεταφορών μεταξύ της 
Ρωσίας και της Ελλάδας βάσει στατιστικών στοιχείων. 

2. Σχετικά με την εφαρμογή της Συμφωνίας μεταξύ 
της Ρωσικής Ομοσπονδίας και της Ελληνικής Δημοκρα¬ 
τίας για τις διεθνείς οδικές μεταφορές, που υπογράφη- 
κε στις 15 Δεκεμβρίου 2011. 

3. Συμφωνία για το ενδεχόμενο παροχής αδειών σε 
Ρώσους καιΈλληνες μεταφορείς για την περίοδο 2013- 
2015. 

4. Διάφορα 

1. Ανταλλαγή πληροφοριών σχετικά με την εμπορική 
και την οικονομική συνεργασία, καθώς και με τις διε¬ 
θνείς οδικές μεταφορές μεταξύ της Ρωσίας και την 
Ελλάδα βάσει στατιστικών στοιχείων. 

Οι αντιπροσωπείες αντάλλαξαν πληροφορίες σχετι¬ 
κά με την εμπορική και οικονομική συνεργασία μεταξύ 
της Ρωσίας και της Ελλάδας και τις διεθνείς οδικές 
μεταφορές. Τα δύο Μέρη δήλωσαν με ικανοποίηση ότι 
το 2012 η αύξηση του κύκλου εργασιών του εμπορίου 
μεταξύ της Ρωσίας και της Ελλάδας υπερέβη το 24%. 

Η ρωσική αντιπροσωπεία ενημέρωσε ότι ο όγκος των 
εμπορευματικών μεταφορών μεταξύ της Ρωσίας και 
της Ελλάδας το 2012 αυξήθηκε κατά 33% σε σύγκριση 
με το 2011 (ο οποίος ανήλθε σε 144,4 χιλιάδες τόνους), 
εκ των οποίων το ποσοστό ανόδου για τις ρωσικές 
μεταφορές ανήλθε σε 26%, ενώ για τις ελληνικές με¬ 
ταφορές σε 47%. 

Το συνολικό μερίδιο των Ρώσων και των Ελλήνων 
μεταφορέων ως προς το συνολικό όγκο των μεταφο¬ 
ρών εμπορευμάτων μεταξύ Ρωσίας και Ελλάδας το 2012 
ανέρχεται περίπου στο 67% και κατανέμεται σε 40% 
για τους Ρώσους μεταφορείς και σε 27% για τους Έλ¬ 
ληνες μεταφορείς. Το μερίδιο των μεταφορών τρίτων 
χωρών ανέρχεται σε 33% επί του συνόλου του όγκου 
μεταφορών. 

Τα δύο Μέρη συμφώνησαν να επικεντρώσουν τις προ¬ 
σπάθειες τους για την περαιτέρω ανάπτυξη των οδικών 
εμπορευματικών μεταφορών μεταξύ Ελλάδας - Ρωσίας, 
καθώς και την περαιτέρω μείωση του μεριδίου των 
οδικών μεταφορών που διενεργούνται από μεταφορείς 
τρίτων χωρών. 

Η ρωσική αντιπροσωπεία επικέντρωσε την προσοχή 
στο γεγονός ότι από μεταφορείς τρίτων χωρών ενδέ¬ 
χεται να χρησιμοποιείται το εξής παράνομο σχήμα κατά 
τη διακίνηση φορτίων από την Ελλάδα στη Ρωσία: Σε 
αρχικό στάδιο της μεταφοράς γίνεται χρήση της άδειας 
ΕΔΥΜ, με στόχο την εξαγωγή του προϊόντος από την 
ελληνική επικράτεια. Στη συνέχεια το φορτίο αποστέλ- 
λεται στη χώρα ταξινόμησης του μεταφορικού μέσου, 
όπου λαμβάνει χώρα αντικατάσταση/αλλαγή των δικαι- 
ολογητικών μεταφοράς. Κατόπιν το φορτίο εισάγεται 
στη Ρωσία υπό το καθεστώς της διμερούς μεταφοράς. 

Η ελληνική αντιπροσωπεία επιβεβαίωσε, επίσης, την 
ύπαρξη τέτοιου προβλήματος και πρότεινε όπως κατά 
τον έλεγχο της μεταφοράς φορτίων ελληνικής προέ¬ 
λευσης, οι τελωνειακές και λοιπές αρμόδιες υπηρεσίες 
διεξάγουν έλεγχο αντιστοιχίας στοιχείων-ενδείξεων 
που αναφέρονται στο πιστοποιητικό του φυτοϋγειο- 
νομικού ελέγχου, στη διεθνή φορτωτική (ΟΜΒ) και στα 
λοιπά συνοδευτικά έγγραφα. 

Η ρωσική αντιπροσωπεία ενημέρωσε για τα αποτελέ¬ 
σματα της συνεργασίας με τις αρμόδιες υπηρεσίες ξέ¬ 
νων χωρών ως προς το θέμα της ενίσχυσης του ελέγχου 
στις μεταφορές φορτίων τρίτων χωρών. Μεταξύ άλλων, 
για τον αποτελεσματικό έλεγχο είναι εξαιρετικά σημα¬ 
ντικό στη διεθνή φορτωτική (ΟΜΒ) να αναφέρονται τα 
στοιχεία του μεταφορικού μέσου και της άδειας ΕΔΥΜ. 

Η ελληνική αντιπροσωπεία συμφώνησε με ικανοποί¬ 
ηση να εξετάσει από κοινού με τις εθνικές αρμόδιες 
υπηρεσίες το θέμα της συνεργασίας για την ανταλλαγή 
ενημέρωσης μεταξύ ελληνικής και ρωσικής πλευράς και 
να διεξαχθούν επιπρόσθετες διαβουλεύσεις για τεχνικά 
θέματα σε διμερές επίπεδο. 

Με στόχο την αύξηση της αποτελεσματικότητας για 
την αποτροπή των παραβάσεων από μεταφορείς τρίτων 
χωρών και με σκοπό τη συνδρομή των εθνικών αρμο¬ 


δίων υπηρεσιών, συμφωνήθηκε να πραγματοποιούνται 
άμεσες επαφές σε επίπεδο εθνικών ομοσπονδιών διε¬ 
θνών μεταφορέων Ελλάδας και Ρωσίας. 

2. Σχετικά με την εφαρμογή της Συμφωνίας μεταξύ 
της Ρωσικής Ομοσπονδίας και της Κυβέρνησης της Ελ¬ 
ληνικής Δημοκρατίας για τις διεθνείς οδικές μεταφορές, 
που υπογράφηκε στις 15 Δεκεμβρίου 2011. 

Η ρωσική αντιπροσωπεία ενημέρωσε, ότι ολοκληρώ¬ 
θηκαν στις αρχές του 2012 οι εσωτερικές από ρωσικής 
πλευράς διαδικασίες, που απαιτούνται για την έναρξη 
ισχύος της Συμφωνίας μεταξύ της Ρωσικής Ομοσπον¬ 
δίας και της Ελληνικής Δημοκρατίας για τις διεθνείς 
οδικές μεταφορές, που υπογράφηκε στις 15 Δεκεμβρίου 
2011 (ρηματική διακοίνωση του Υπουργείου Εξωτερικών 
της Ρωσικής Ομοσπονδίας από 06.02.2012 Ν 2 997-Ν / 4 
τ.), και δήλωσε ότι προσβλέπει στην ολοκλήρωση των 
διαδικασιών κύρωσης από την ελληνική πλευρά. 

Η ελληνική αντιπροσωπεία ενημέρωσε σχετικά με 
την πρόοδο των διαδικασιών κύρωσης με νόμο από το 
ελληνικό Κοινοβούλιο, που απαιτείται για την έναρξη 
ισχύος της νέας συμφωνίας. 

Οι αντιπροσωπείες, έχοντας υπόψη την παράγραφο 
3 του άρθρου 5 της ανωτέρω Συμφωνίας, συμφώνησαν 
ως προς την κατάρτιση καταλόγου επιβατών, ο οποίος 
θα πρέπει να βρίσκεται εντός του λεωφορείου κατά τη 
διενέργεια έκτακτων επιβατικών μεταφορών. 

3. Ανταλλαγή αδειών σε Ρώσους και Έλληνες μετα¬ 
φορείς για την περίοδο 2013-2015. 

Η ρωσική αντιπροσωπεία σημείωσε ότι η διατήρηση 
κατά τη διάρκεια των τελευταίων ετών της ποσόστωσης 
των 1000 αδειών για τις διμερείς και διαμετακομιστικές 
μεταφορές εμπορευμάτων, δεν καλύπτει τις ανάγκες 
των Ρώσων μεταφορέων. 

Το 2013 τα δύο Μέρη προέβησαν σε προκαταρκτική 
ανταλλαγή 1000 αδειών για την πραγματοποίηση διμε¬ 
ρών και διαμετακομιστικών μεταφορών εμπορευμάτων 
και 150 αδειών για τη μεταφορά εμπορευμάτων από / 
προς τρίτες χώρες. 

Προκειμένου να διασφαλιστεί η σταθερή λειτουργία 
των διεθνών οδικών μεταφορών μεταξύ των δύο χωρών 
και την κάλυψη των αναγκών του εξωτερικού εμπορίου 
τα Μέρη συμφώνησαν στον εξής αριθμό αδειών για το 
2013 και στην προκαταρκτική ανταλλαγή για την περί¬ 
οδο 2014-2015 ως εξής: 

-3500 άδειες για διμερείς και διαμετακομιστικές με¬ 
ταφορές φορτίων, 

-150 άδειες για μεταφορές φορτίων από και προς 
τρίτες χώρες. 

Στο πλαίσιο της συμφωνημένης ανταλλαγής τα Μέρη 
συμφώνησαν μέχρι τα τέλη Απριλίου τ.ε. να προβούν 
σε ανταλλαγή 1000 αδειών για διμερείς και διαμετα- 
κομιστικές μεταφορές, η δε ανταλλαγή των υπόλοιπων 
αδειών για το έτος 2013 (1500 άδειες για διμερείς και 
διαμετακομιστικές μεταφορές φορτίων) να πραγματο¬ 
ποιηθεί μέχρι τα τέλη Μαΐου 2013. 

Τα δύο Μέρη συμφώνησαν ότι σε περίπτωση επιπρό¬ 
σθετων αναγκών των μεταφορέων να εξετάζεται η πα¬ 
ροχή επιπλέον αδειών για διμερείς και διαμετακομιστι- 
κές μεταφορές εμπορευμάτων σε διάστημα δύο μηνών 
κατόπιν αιτήματος οποιουδήποτε από τα δύο Μέρη για 
την ικανοποίηση των ανωτέρω αναγκών. 

Τα δύο Μέρη επιβεβαίωσαν ότι οι άδειες για τις με¬ 
ταφορές του κάθε έτους θα ισχύουν μέχρι τις 31 Ιανου¬ 
άριου του επόμενου έτους. 

4. Διάφορα. 

Η ελληνική πλευρά απευθύνθηκε προς τη ρωσική πλευ¬ 
ρά με την παράκληση όπως εξετάσει τη δυνατότητα 
μείωσης του χρόνου έκδοσης θεώρησης εισόδου (νίεα) 
για τους Έλληνες οδηγούς από 15 ημέρες σε χρονικό 
διάστημα έως τρεις (3) ημέρες, ιδίως για την εξασφά¬ 
λιση μεταφοράς ευαλοίωτων προϊόντων. 

Η ρωσική πλευρά θα απευθυνθεί στο ΥΠΕΞ της Ρωσίας 
επί του συγκεκριμένου θέματος. 

Η ελληνική αντιπροσωπεία παρακάλεσε όπως διευκρι- 
νισθεί ο τρόπος εφαρμογής από 01 Μαρτίου 2013 των 
περιορισμών στην κίνηση βαρέων φορτίων στη Μόσχα. 
Η ρωσική αντιπροσωπεία ενημέρωσε σχετικά με το ότι 
οι εν λόγω περιορισμοί δεν αφορούν μεταφορικά μέσα, 
που εκτελούν διεθνείς μεταφορές, παραπέμποντας στην 
υπ’ αριθ. Ν 61-04-262/3 από 07 Μαρτίου 2013 επιστολή 
της Διεύθυνσης Μεταφορών και Ανάπτυξης Οδικής Υπο¬ 
δομής της Κυβέρνησης της Μόσχας. 

Η ελληνική πλευρά ανέφερε τις διατάξεις της προ- 
σφάτως εκδοθείσας ελληνικής νομοθεσίας (ν. 4070/2012 
και υπουργική απόφαση Γ456/7383/531/12), που ρυθμίζει 
τις διεθνείς τακτικές λεωφορειακές γραμμές μεταξύ 
της Ελλάδας και των χωρών - μη κρατών μελών της ΕΕ. 

Τα βασικά στοιχεία της νομοθεσίας έχουν ως εξής: 

α) Μετά τις 30 Ιουνίου 2013 οι τακτικές γραμμές θα 
συνδέουν την Αθήνα ή τη Θεσσαλονίκη μόνο με πρω¬ 
τεύουσες των χωρών - μη κρατών μελών της ΕΕ. 

β) Θα πρέπει να συναφθεί μία σύμβαση περί ισομερούς 
συμμετοχής στις μεταφορικές λειτουργίες εκάστουΈλ- 
ληνα μεταφορέα με ένα συνεργαζόμενο αλλοδαπό με¬ 
ταφορέα. Επισημαίνεται, ταυτόχρονα, ότι ο αριθμός των 
εκτελεσθέντων δρομολογίων μετ’ επιστροφής θα πρέπει 
να είναι ο ίδιος για αμφότερους τους μεταφορείς. 

γ) Οι ενδιαφερόμενοι μεταφορείς θα πρέπει να αποδεί¬ 
ξουν ότι έχουν στη διάθεση τους συγκεκριμένες εγκατα¬ 
στάσεις (χώρους στάθμευσης λεωφορείων και αίθουσες 
αναμονής για τους επιβάτες, που πληρούν τα πρότυπα 
ασφάλειας και ποιότητας), τουλάχιστον στον τερματικό 
σταθμό στην Ελλάδα και θα πρέπει να δηλώσουν τις 
συγκεκριμένες τοποθεσίες των ενδιάμεσων στάσεων. 

δ) Δεν επιτρέπεται η μεταφορά ασυνόδευτων δεμά¬ 
των. 

Η ρωσική πλευρά πρότεινε όπως παραμείνουν σε ισχύ 
οι ήδη λειτουργούσες τακτικές γραμμές και επιφυλάσ¬ 
σεται να αποστείλει, εγγράφως, τις συγκεκριμένες προ¬ 
τάσεις της. 

Οι ελληνική πλευρά δεσμεύτηκε να τις εξετάσει και 
να ενημερώσει τη ρωσική πλευρά διά αλληλογραφίας. 

Η συνάντηση πραγματοποιήθηκε σε εγκάρδιο και 
εποικοδομητικό κλίμα. Η ελληνική αντιπροσωπεία πρό- 
τεινε στη ρωσική αντιπροσωπεία την πραγματοποίη¬ 
ση της επόμενης συνάντησης στην Ελλάδα. Η ρωσική 
πλευρά αποδέχτηκε με ικανοποίηση την πρόταση. Οι 
συγκεκριμένες ημερομηνίες και ο τόπος διεξαγωγής των 
συνομιλιών θα καθορισθούν δια της διπλωματικής οδού. 


Το παρόν πρωτόκολλο συντάχτηκε σε δύο αντίγρα¬ 
φα στη ρωσική γλώσσα και σε δύο αντίγραφα στην 
ελληνική γλώσσα. Και τα δύο κείμενα έχουν την ίδια 
νομική ισχύ. 

Για τη ρωσική Για την ελληνική 

αντιπροσωπεία αντιπροσωπεία 

Ν.Μ. ΛΙΠΣΙΤΣ Τ. ΠΑΠΑΤΡΙΑΝΤΑΦΥΛΛΟΥ 


ΣΥΝΘΕΣΗ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ 

- ΤΡΙΑΝΤ ΑΦΥΛΛΟΣ ΠΑΠΑΤΡΙΑΝΤ ΑΦΥΛΛΟΥ - Επικε¬ 
φαλής της αντιπροσωπείας - Δ/ντής της Διεύθυνσης 
Εμπορευματικών Μεταφορών 

- ΑΡΓΥΡΩ ΝΕΑΜΟΝΙΤΑΚΗ - Ειδική Εμπειρογνώμων σε 
θέματα διεθνών οδικών μεταφορών - Δ/νση Εμπορευ¬ 
ματικών Μεταφορών 

- ΑΣΠΑΣΙΑ ΙΟΡΔΑΝΙΔΟΥ - Ειδική εμπειρογνώμων σε 
θέματα Διεθνών επιβατικών μεταφορών - Δ/νση Επιβα¬ 
τικών Μεταφορών 

- ΑΠΟΣΤΟΛΟΣ ΚΕΝΑΝΙΔΗΣ - Πρόεδρος της Ομοσπον¬ 
δίας Φορτηγών Αυτοκινητιστών Ελλάδος (ΟΦΑΕ) 

- ΓΕΩΡΓΙΟΣ ΣΙΔΕΡΙΔΗΣ - Αναπληρωτής Γεν. Γραμ¬ 
ματέας της Ομοσπονδίας Φορτηγών Αυτοκινητιστών 
Ελλάδος (ΟΦΑΕ) 

- ΗΛΙΑΣ ©ΑΝΑΣΑΣ - Γ ενικός Σύμβουλος ΟΕΥ Β', Προ¬ 
ϊστάμενος Γ ραφείου ΟΕΥ Μόσχας 

- ΘΕΟΔΩΡΑ ΓΙΑΝΝΙΤΣΗ - Επιστημονικός Συνεργάτης 
Ι.Δ. Ο.Χ. Γ ραφείου ΟΕΥ Μόσχας, διερμηνέας 


ΣΥΝΘΕΣΗ ΡΩΣΙΚΗΣ ΑΝΤΙΠΡΟΣΩΠΕΙΑΣ 

1. ΙΙΡδΙΤδ ίθοπίά - Διευθυντής Κρατικής Πολιτικής στον 
Τομέα Οδικών και Αστικών Επιβατικών Μεταφορών του 
Υπουργείου Μεταφορών της Ρωσίας, επικεφαλής της 
αντιπροσωπείας 

2. ΚΒίνΟίΕνίΟΗ Ταίγαηα - Αναπληρωτής Τμηματάρχης 
Διεύθυνσης Κρατικής Πολιτικής στον Τομέα Οδικών και 
Αστικών Επιβατικών Μεταφορών του Υπουργείου Με¬ 
ταφορών της Ρωσίας, 

3. ΚΟυΒΟυδΗΙΝ ΑηάΓθί - Γ ενικός Διευθυντής τηςΈνω- 
σης Διεθνών Μεταφορέων Ρωσίας (ΑδΜΑΡ) 

4. ΙΟΚΗΟν ΑηάΓθί - Διευθυντής Οργάνωσης Μεταφο¬ 
ρών της Ένωσης Διεθνών Μεταφορέων Ρωσίας (ΑδΜΑΡ) 

5. ΜΟΒϋΑδΗΟΝ/Α Ιππθ - Αναπληρωτής Διευθυντής Ορ¬ 
γάνωσης Μεταφορών της ΑδΜΑΡ 

6. ΤδΑΟΟν Απιίιόίγ - Σύμβουλος Γ εν. Δ/ντή Ομοσπον¬ 
διακού Κρατικού Ιδρύματος «Οργανισμού Οδικών Με¬ 
ταφορών» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2013 

ΟΙ ΥΠΟΥΡΓΟΙ 

ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΥΠΟΔΟΜΩΝ, ΜΕΤΑΦΟΡΩΝ 

ΚΑΙ ΥΠΟΥΡΓΟΣ ΕΞΩΤΕΡΙΚΩΝ ΚΑΙ ΔΙΚΤΥΩΝ 

ΕΥΑΓΓΕΛΟΣ ΒΕΝΙΖΕΛΟΣ ΜΙΧΑΗΛ ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 01001891209130004 * 














































































